**Tarptautinė jaunųjų socialistų sąjunga** (**IUSY**, angl. *International Union of Socialist Youth*) – tarptautinė socialistų, socialdemokratų ir leiboristų jaunimo organizacija.

Istorija
--------

**Socialistinis jaunimo internacionalas**, *SJI* buvo įkurtas 1907 m. rugpjūčio 24 – 26 d. Štutgarte vykusioje tarptautinėje socialistinio jaunimo organizacijų konferencijoje. 1912 m. SJI buvo 17 organizacijų, turėjusių 17 000 narių. Dauguma SJI organizacijų laikėsi kairesnių pažiūrų, negu jų „motininės" partijos. 1907–1910 m. SJI pirmininku buvo Karlas Lybknechtas. 1915 m. Berno konferencijoje jaunimo organizacijos protestavo prieš karą.

Po karo kai kurios jaunimo organizacijos prisidėjo prie komunistinio judėjimo ir 1919 m. lapkričio mėn. Berlyne įkūrė *Komunistinio jaunimo internacionalą*. 1923 m. įkūrus Socialistų Darbininkų Internacionalą, kai kurios jų grįžo į SJI.

1923 m. SJI nare tapo Lietuvos socialdemokratinio jaunimo sąjunga „Žiežirba".

Tarpukariu prie SJI susikūrė Tarptautinė studentų socialdemokratų sąjunga, sporto ir vaikų organizacijos. Jaunieji socialdemokratai aktyviai kovojo su įsigalinčiu fašizmu, rėmė Ispanijos respublikonus. Prasidėjus II pasauliniam karui SJI veikla praktiškai nutrūko.

**Tarptautinė jaunųjų socialistų sąjunga**, SJI veiklą atnaujino 1946 m. rugsėjo 30 d.

Struktūra
---------

Jungia 135 jaunimo organizacijas iš 100 šalių. Konsultacinį statusą turi ir organizacijos partijų, neįeinančių į Socialistų Internacionalą.

Kongrese, kuris šaukiamas kas 2 metai, paprastai kartu su SI kongresais, renkami Biuro nariai Biuras arba Kongresas renka pirmininką, jo pavaduotojus ir Generalinį sekretorių. Vykdomąjį komitetą sudaro pirmininkas ir 5 jo pavaduotojai. Pirmininkas nuo 1986 m. yra Socialistų Internacionalo tarybos narys, nuo 1989 m. SI prezidento pavaduotojas.

IUSY turi specialią regioninę Lotynų Amerikos ir Karibų baseino šalių organizaciją. IUSY naudojasi konsultacinio nario statusu UNESCO, EKOSOS, JTO Vaikų fonde, Europos Taryboje.

Veikla
------

Svarbiausi tikslai – kova už sveiką gyvenseną ir aplinką, prieš badą ir jaunimo nedarbą, už socialines ir politines teises, išsilavinimo galimybes.

Tarptautinės stovyklos vyksta nuo 1929 m. stovyklos Vienoje, nuo 1985 m. jos vadinamos festivaliais. Paprastai šiose jaunimo šventėse dalyvauja po 30 000–50 000 organizacijų narių.

Prie IUSY veikia vaikų organizacija **Falcon movement**, kurios nare yra ir *Lietuvos sakaliukų organizacija*.

Pirmininkai
-----------

* 1946 m. – Bobas Molenaras (Belgija)
* 1948 m. – Peteris Štraseris (Austrija)
* 1954 m. – Natas Pais (Indija)
* 1960 m. – Ki Njuntas (Birma (dabar Mianmaras))
* 1966 m. – Vilbertas Perera (Ceilonas)
* 1969 m. – Luisas Carelas (Argentina)
* 1971 m. – Rafaelis Albukerkė (Dominika)
* 1973 m. – Luisas Ajala (Čilė)
* 1975 m. – Džeris Svensonas (Švedija)
* 1977 m. – Alechandras Montesinas (Chile)
* 1979 m. – Hilary Barnard (Didžioji Britanija)
* 1981 m. – Miltonas Kolindresas (Salvadoras)
* 1983 m. – Kirstenas Jensenas (Danija)
* 1985 m. – Žoanas Kalabučis (Ispanija),
* 1989 m. – Svenas Erikas Sioderis (Švedija)
* 1991 m. – Rodžeris Halhagas (Švedija)
* 1995 m. – Nicola Zingaretti (Italy)
* 1997 m. – UUmbertas Džentiljonis (Italija),
* 2000 m. – Alvaras Elizalde Sotas (Čilė),
* 2004 m. – Fikilė Mbalula (Pietų Afrikos Respublikos ANC) .

IUSY Generaliniai sekretoriai
-----------------------------

* 1946 m. – Peras Hakerupas (Danija)
* 1954 m. – Kurtas Kristiansonas (Švedija)
* 1960 m. – Peras Asenas (Norvegija)
* 1963 m. – Sturas Eriksonas (Švedija)
* 1966 m. – Janas Hakerupas (Danija)
* 1971 m. – Džeris Svensonas (Švedija)
* 1973 m. – Johanas Peanbergas (Švedija)
* 1975 m. – Fridrichas O. J. Roll (Vokietija)
* 1977 m. – Ove Fišas (Danija)
* 1979 m. – Juka Oas (Suomija)
* 1981 m. – Bengtas Olsonas (Švedija)
* 1983 m. – Robertas Kredigas (Vokietija)
* 1985 m. – Dirkas Drižbomas (Belgija)
* 1989 m. – Rikardas Torelis (Ispanija)
* 1993 m. – Alfredas Remo Lazeretis (Argentina)
* 1997 m. – Lisa Pelling (Švedija)
* 2001 m. – Encas Amendola (Italija)
* 2006 m. – Yvona O'Kallaghan (Airija)

IUSY Kongresai
--------------

* 1946 m. Paryžius
* 1948 m. Leuvenas
* 1951 m. Hamburgas
* 1954 m. Kopenhaga
* 1957 m. Roma
* 1960 m. Viena
* 1963 m. Oslas
* 1966 m. Viena
* 1969 m. Roma
* 1971 m. Londonas (neeilinis)
* 1973 m. Malta
* 1975 m. Briuselis
* 1977 m. Štutgartas
* 1979 m. Frankfurtas
* 1981 m. Viena
* 1983 m. Jorlundas (Danija)
* 1985 m. Sevilija
* 1987 m. Briuselis
* 1989 m. Bomersvikas (Švedija)
* 1991 m. Sečas(Čekoslovakija)
* 1993 m. Montevidėjus
* 1995 m. Modena
* 1997 m. Lilehameris
* 1999 m. Hamburgas
* 2001 m. Johanesburgas
* 2004 m. Budapeštas
* 2006 m. Esbjergas

Tarptautinės stovyklos ir festivaliai
-------------------------------------

Vyksta nuo 1929 m. stovyklos Vienoje.

* 1952 m. Viena
* 1954 m. Lježas
* 1956 m. Tamperė
* 1959 m. Berlynas
* 1962 m. Kopenhaga
* 1965 m. Karmelis (Izraelis)
* 1968 m. Vierhoutenas(Nyderlandai)
* 1977 m. Štutgartas
* 1981 m. Viena
* 1985 m. Liuksemburgas]]
* 1987 m. Valensija
* 1992 m. Portas
* 1996 m. Bona
* 2000 m. Malmė
* 2003 m. Kamena Vourla (Graikija)

Nuorodos
--------

Oficiali Tarptautinės jaunųjų socialistų sąjungos svetainė (anglų k.)